Vermiste Pta-vrou gevindBelinda Theunissen Lea Blignaut, Theunissen se tannie, het aan Maroela Media gesê Belinda is Vrydagaand gevind. “Ons mag ongelukkig in hierdie stadium geen kommentaar lewer oor die omstandighede en gebeure rondom die dag waarop sy gevind is nie,” het Blignaut gesê. Maroela Media het verlede Sondag berig ŉ vriend het haar laas by ŉ park op die hoek van Wynswood- en Ixiaweg in Primrose opgemerk. Haar selfoon is glo op dieselfde dag vir die laaste keer geantwoord deur ŉ man met ŉ Nigeriese aksent, waarna die foon afgeskakel is. Theunissen se ouers is in 2010 oorlede en sy en haar tweelingsussies het sedertdien by hul oupa in Pretoria gewoon.